open-index/open-wikipedia-markdown huggingface dataset:
Harald V, kralj Norveške

**Harald V** trenutni je kralj Norveške.

## Djetinjstvo 
Rođen je kao sin norveškog krunskog princa Olafa i švedske princeze Marte u gradu Askeru, što ga nakon čini prvim norveškim kraljem nakon nekoliko stoljeća rođenim na norveškom tlu.

Norveška kraljevska porodica je bila prisiljena napustiti palaču usljed njemačke invazije i skloniti se u Švedsku, koju napuštaju osjećajući se ugroženima od strane ondašnjih nacista i odlaze u Sjedinjene Američke Države. Princ Harald je s majkom i dvije sestre živio u Washingtonu, dok su njegov djed i otac Drugi svjetski rat proveli u Londonu. Sa završetkom rata 1945. princ Harald s ostatkom kraljevske porodice vraća se u Norvešku.

## Prestolonasljednik 
Godine 1957. umire Haraldov djed, ostavljajući prijestolje svom sinu Olafu. Od toga trenutka Harald postaje princ prestolonasljednik i preuzima dužnosti regenta u ime svoga oca kada je on u inostranstvu. Kada je Haraldu parlament zabranio da oženi običnu građanku, Sonju Haraldsen, on je zaprijetio odricanjem od trona. Njegove starije setre su se već udale za građane, te tako obje izgubile prava na tron. Budući da bi Haraldovo odricanje od trona značilo kolaps monarhije, kralj Olaf V je popustio i dopustio Haraldu da oženi Sonju.

Budući kralj je sa suprugom dobio dvoje djece, princezu Märthu Louise i princa prestolonasljednika Haakona. Princ prestolonasljednik je također oženio građanku, Mette-Marit Tjessem Høiby.

## Vladavina 
Smrt njegovog oca 17. januara 1991. učinila je Haralda kraljem Norveške i poglavarom Norveške crkve. Nakon ustoličenja dobio je niz stranih odlikovanja i doktorata.

Godine 2003. objavljeno je da kralj boluje od raka mjehura, koji je uspješno odstranjen operacijom u Oslu. Nakon kraljeve operacije državne poslove vodio je princ prestolonasljednik, a kralj je opet preuzeo vlast u aprili. Sve do pojave raka kralj je bio strastven pušač, ali tu je naviku odbacio tokom liječenja. Kralj je zatim prošao kroz operaciju srca, prilikom čega je princ prestolonasljednik opet preuezo očeve dužnosti. Vratio se svojim poslovima 7. juna, na dan kada su Norvežani slavili stotu godišnjicu izdvajanja iz unije sa Švedskom.

## Porijeklo 
## Vanjski linkovi
* 

Kategorija:Rođeni 1937.
Kategorija:Živi ljudi
Kategorija:Kraljevi Norveške
Kategorija:Trenutni vladari
Kategorija:Gliksburgovci
Kategorija:Nosioci Ordena jugoslavenske zvijezde
Kategorija:Nosioci Zvijezde Republike Indonezije
Grb Uzbekistana

mini|desno|200px|Grb Uzbekistana

**Grb Uzbekistana** usvojen je 2. jula 1992. Sličan je prethodnom grbu Uzbečke SSR. Srp i čekić zamijenjeni su pticom humo, simbolom sreće i ljubavi prema slobodi. Petokraku zvijezdu zamijenili su bijeli polumjesec i zvijezda na plavoj podlozi.

## Historijski grbovi 

Datoteka:COA Uzbek SSR.png|Grb Uzbečke SSR

## Također pogledajte 
* Zastava Uzbekistana

## Reference 
## Vanjski linkovi 
* Embassy of Uzbekistan to the United States | About Uzbekistan | State Symbols
* 
* https://gov.uz/en/pages/symbols

Uzbekistan
Kategorija:Uzbekistan
Bolnica Wakari

Bolnica Wakari (Wakari Hospital) je psihijatrijska bolnica smještena u Dunedin-ovom predgrađu Wakari, oko tri kilometra sjeverozapadno od centra grada. Bolnicom upravlja Otago District Health Board u i bliskoj je vezi sa Dunedin Public Hospital-om.

Specijalizovana je psihijatrijska bolnica ali liječi i ljude sa intelektualnim i fizičkim oštećenjima. Ima i odjeljenja za sudsku psihijatriju, hitnu psihijatrijsku službu, hitnu i manje hitnu policijsku psihijatrijsku jedinicu, odjeljenje za mentalno zdravlje Maora, fizikalnu rahabilitaciju i pripadajuće službe.

## Reference 
## Vanjski linkovi 
Kategorija:Psihijatrijske bolnice na Novom Zelandu
Golub pećinar

thumb|*Columba livia*
**Golub pećinar** ili **golub uličar** (*Columba livia*) spada u porodicu golupčarki i ima oko 15 podvrsta. Od ovog goluba potiču sve domaće pasmine golubova.

## Osobine 
Dužina mu 32-34 cm, raspon krila oko 63&nbsp;cm, dužina repa 10&nbsp;cm, a teži oko 330 g. Golubica je nešto manja. Ova ptica ima perje škriljasto plave, mutnoplave boje. Perje na grudima i na vratu ima metalan odsjaj, koji je obično s donje strane purpurnog sjaja, dok je s gornje strane plavozelenog metalnog sjaja. Na krilima se nalaze dvije crne pruge (trake) i jedan crno obojeni široki završni rub na repu. Na donjem djelu leđa nalazi se svijetlije perje. Ženka je nešto blijeđe boje i ima znatno manje sjaja na grudima i vratu.

## Razmnožavanje 
mini|lijevo|260px|Gnijezdo sa jajima
Golub pećinar u prirodi se leže bar dva puta godišnje, dok gradski golub to čini najmanje tri puta. Jednom spareni golubovi se rijetko kad rasparuju. Izuzeci su rjetki. Na mjestu koje je pogodno za gnijezdo mužjak se postavi glave spuštene prema zemlji i naročitim gukanjem zove svoju ženku. Golubica sa raširenim krilima i uzdignutim repom dolazi k njemu, pažljivo mu kljunom gladi perje glave, a on isto čini i njoj te se ljubavna igra nastavlja izvan gnijezda. Golub i golubica se ljube kljunovima, da bi se najzad izvršio sam čin parenja. Poslije sparivanja ponosno koračaju da bi trenutak kasnije odletjeli nekud bez cilja i opet se vratili na staro mjesto. Kasnije će golub potjerati golubicu na gnijezdo, donijet će joj slamke i grančice, pa će u nevješto sagrađeno gnijezdo snesti dva bijela, glatka, duguljasta i sjajna jaja. Golub i golubica zajedno sjede na jajima. Poslije 16-18 dana mladi se legu iz jaja. Roditelji ih ispočetka hrane kašom koja se stvara u sluzokoži voljke, a kasnije omekšalim sjemenjem, a na kraju tvrđim sjemenjem pomješanim sa kamenčićima i česticama zemlje. Poslje 4 sedmice golupčići izlijeću iz gnijezda i brinu se sami o sebi, a roditelji se pripremaju za novo leglo.

Kategorija:Golubovi
Kvalifikacije za Svjetsko prvenstvo u nogometu 2010.

Za Svjetsko prvenstvo u Južnoafričkoj Republici 2010. godine prijavljeno je ukupno 200 reprezentacija i to:

* 53 ekipe iz Evrope, 
* 52 ekipe iz Afrike,
* 43 ekipe iz Azije, 
* 10 ekipa iz Južne Amerike,
* 35 ekipa iz Sjeverne i Srednje Amerike,
* 7 ekipa iz Okeanije.

800px

## Evropa / UEFA 
## Južna Amerika / CONMEBOL 
## Sjeverna i Srednja Amerika / CONCACAF 
## Azija / AFC 
## Afrika / CAF 
## Okeanija / OFC 
= Spisak strijelaca =

|}

= Ekipe sa brojem učestvovanja na svjetskim prvenstvima =

.
Kategorija:Svjetsko prvenstvo u nogometu 2010.
Kategorija:2008. u nogometu
Kategorija:2009. u nogometu
Naproksen

**Naproksen** (po IUPACu **(+)-(S)-2-(6-metoksinaftalen-2-il)propionska kiselina**) spada u grupu nesteroidnih antiupalnih lijekova. Hemijska formula mu je C14H14O3. Obično se upotrebljava za smanjivanje bola, groznice, upale i ukočenja uzrokovanih osteoartritisom, reumatoidnim artritisom (RA), psorijatičkim artritisom, anskiloznim spondilitisom, gihtom, povredama (lomovima kostiju), tendonitisom, bursitisom i drugim reumatskim bolestima. Naproksen i natrijum naproksen su zaštičeni trgovačkim imenima kao npr. **Aleve**, **Anaprox**, **Miranax**, **Naprogesic**, **Naprosyn**, **Naprelan**, **Synflex** i mnogim drugim. Naproksen je prvi put proizveden 1976. te korišten pod imenom *Naprosyn*, dok je natrijum naproksen prvi put korišten 1980. pod imenom *Anaprox*. Još uvijek se koristi u mnogim zemljama svijeta samo uz liječnički recept. Američka agencija za administraciju lijekova i hrane (FDA) je 1994. godine odobrila prodaju natrijum naproksena bez liječničkog recepta, pod trgovačkim imenom *Aleve*. U Australiji, prodaju se male doze natrijum naproksena također bez liječničkog recepta.

## Struktura i detalji 
Naproksen je član porodice derivata 2-arilpropionske kiseline (profena) odnosno nesteroidnih antiupalnih lijekova (engl. NSAID - *Non-steroidal anti-inflammatory drugs*). To je bezbojni bijeli kristalni prah bez mirisa. Rastvorljiv je u mastima, dok je u vodi gotovo ne rastvorljiv.

## Efekti i upozorenja 
Kao i drugi lijekovi iz ove grupe (poput ibuprofena i ketoprofena), naproksen može izazvati poremećaju u gastrointestinalnom traktu. U terapiji s naproksenom, čest dodatak je i esomeprazol, zbog ovih popratnih efekata. Kao i drugi nesteroidnih antiupalni lijekovi, naproksen inhibira ekskreciju natrijuma i litijuma iz organizma. Naročita pažnja se mora voditi kod pacijenata koji uzimaju dodatne lijekove na bazi litijuma. Naproksen nije poželjno uzimati ni sa drugim NSAID lijekovima na bazi salicilata niti zajedno sa antikoagulantima (zbog rizika od krvarenja). Jedna studija iz avgusta 2006. je pokazala da je korištenje naproksena u prvom trimestru trudnoće povećalo rizik od kongenitalnih poremećaja kod novorođenčeta, naročito anomalija srca.

## Vanjski linkovi 
* CID 1302
* EINECES broj: 244-838-7
* Informacije o naproksenu na MedLinePlus
* FDA izvještaj o naproksenu 20. decembar 2004 
* Ispitivanje o prevenciji Alzhajmerove bolesti pomoću antiupalnih lijekova

## Reference 
Kategorija:Nesteroidni antiupalni lijekovi
Kategorija:Karboksilne kiseline
Grb Palestine

mini|desno|200px|Grb Palestine

**Grb Palestine** se sastoji od saladinovog orla na čijim prsima se nalazi zastava Palestine. Ispod orla je traka s natpisom "*السلطة الفلسطينية*" (Palestinska Vlast).

## Zvanični opis
Vlada Palestine opisuje grb na sljedeći način:

Palestinski grb je orao prekriven palestinskom zastavom, a sličan je grbovima Egipta i Iraka s razlikom u bojama zastava.

Ovaj grb se pojavio na početku ere Ajubidske države, koju je osnovao sultan Salah al-Din al-Ayyubi u Egiptu nakon eliminacije Fatimidskog kalifata. Postao je simbol Ayyubidske države od ere sultana Salahudina al-Ayyubija i predstavlja arapske pobjede.

Orao gleda udesno sa visoko podignutom glavom.

## PNA i državni amblem
Amblem koji koriste Palestinska nacionalna uprava kao i država Palestina prikazuje panarapske boje palestinske zastave na štitu koji nosi orao Saladin. Ispod nje leti svitak sa arapskim tekstom "فلسطين‏", "Palestina".

Palestinska nacionalna uprava koristila je alternativnu verziju u kojoj se navodi "السلطة الفلسطينية‏" ili "Palestinska vlast" uz verziju u kojoj se navodi "Palestina", ali je to prekinuto nakon promjene statusa Države Palestine na status  države nečlanice Ujedinjeni nacija 29. novembra 2012. i preimenovanje Palestinske nacionalne vlasti u "Država Palestina" predsjedničkim dekretom u januaru 2013. godine.

## PLO amblem
Amblem Palestinske oslobodilačke organizacije (PLO) prikazuje palestinsku zastavu iznad karte "Palestine od rijeke do mora", odnosno Palestine pod britanskim mandatom (koja pokriva današnji Izrael, Zapadnu obalu i pojas Gaze) .

## Također pogledajte 
* Zastava Palestine

## Reference
Palestina
Kategorija:Palestina
Kvalifikacije za Svjetsko prvenstvo u nogometu 2002.

Za Svjetsko prvenstvo u Južnoj Koreji i Japanu 2002. godine, bilo je prijavljeno ukupno 193 reprezentacija i to:

mini|350px|Države koje su kvalificirale na Svjetsko prvenstvo

* 51 ekipa iz Evrope, 
* 50 ekipa iz Afrike
* 42 ekipa iz Azije 
* 10 ekipa iz Južne Amerike
* 35 ekipa iz Sjeverne i Srednje Amerike
* 10 ekipe iz Okeanije

----
= Evropa / UEFA =

150px|lijevo

Ukupno 51 nogometna reprezentacija iz Evrope, bile su prijavljene za kvalifikacije na Svjetsko prvenstvo 2002. godine. Podijeljene su bile u devet grupa i to pet grupa sa šest reprezentacija i četiri grupe sa pet timova. Podbjednici grupa su stjecali pravo direktnog učešća. Devet drugoplasiranih razigravali su u play-offu sa reprezentacijom Irana, trećeplasirane reprezentacije kvalifikacija u Aziji.

## Grupa 1 
20px Direktno kvalifikovana za završni turnir 20px Kvalifikovana za play-off

## Grupa 2 
20px Direktno kvalifikovana za završni turnir 20px Kvalifikovana za play-off

## Grupa 3 
20px Direktno kvalifikovana za završni turnir 20px Kvalifikovana za play-off

## Grupa 4 
20px Direktno kvalifikovana za završni turnir 20px Kvalifikovana za play-off

## Grupa 5 
20px Direktno kvalifikovana za završni turnir 20px Kvalifikovana za play-off

## Grupa 6 
20px Direktno kvalifikovana za završni turnir 20px Kvalifikovana za play-off

## Grupa 7 
20px Direktno kvalifikovana za završni turnir 20px Kvalifikovana za play-off

## Grupa 8 
20px Direktno kvalifikovana za završni turnir 20px Kvalifikovana za play-off

## Grupa 9 
20px Direktno kvalifikovana za završni turnir 20px Kvalifikovana za play-off

## Play-off 
## Play-off Evropa / Azija 
= Južna Amerika / CONMEBOL =

150px|lijevo

Ukupno deset reprezentacija iz Južne Amerike učestvuju u kvalifikacijama za svjetsko prvenstvo. Utakmice se igraju po sistemu svak sa svakim, te se iz grupe direktno plasiraju četiri prvoplasirane ekipe. Petoplasirana ekipa igra u play-offu protiv četvrtoplasirane ekipe iz Sjeverne i Srednje Amerike. Kvalifikacije su počele 28. marta 2000. godine, a završile su se 25. novembra 2009. godine.

20px Direktno kvalifikovana za završni turnir 

= Sjeverna i Srednja Amerika / CONCACAF =
150px|lijevo

## Prva runda
### Centralna zona
#### Grupa 1 
#### Grupa 2 
### Karibik
#### Karipska zona 1
#### Karipska zona 2
#### Karipska zona 3
## Međuzonske kvalifikacije
= Azija / AFC =

150px|lijevo

## Prva runda
### Grupa A 
### Grupa B 
### Grupa C 
### Grupa D 
### Grupa E 
### Grupa F 
### Grupa G 
### Grupa H 
### Grupa J 
## Druga runda
### Grupa A 
### Grupa B 
## Play-off
## Play-off Evropa / Azija 
= Afrika / CAF =
150px|lijevo

### Prva runda 
### Druga runda 
### Grupa A 
### Grupa B 
### Grupa C 
### Grupa D 
= Okeanija / OFC =
150px

= Ekipe sa brojem učestvovanja na svjetskim prvenstvima =

2002
Kategorija:Svjetsko prvenstvo u nogometu 2002.
Kategorija:2000. u nogometu
Kategorija:2001. u nogometu
Hans Georg Gadamer

**Hans-Georg Gadamer** (11. februar 1900 – 13. mart 2002) bio je njemački filozof najviše poznat po svom magnum opusu *Istina i metod* 1960, na njemačkom jeziku *Wahrheit und Methode*.

## Život 
Rođen je 1900. u Marburgu. Studirao je u Breslauu (danas Vroclav u Poljskoj), Marburgu i Minhenu. Predavao je do Drugog svjetskog rata na univerzitetima u Marburgu i Lajpcihu. Poslije rata je, kao jedan od profesora koji se nisu komprovitovali pod nacističkim režimom, bio postavljen na mjesto rektora lajpciškog Univerziteta. 
Već 1947. prešao je u tadašnju Saveznu Republiku Njemačku, gdje je najprije predavao u Frankfurtu na Majni, a potom, od 1949. do penzionisanja, nasljedivši katedru Karla Jaspersa, u Hajdelbergu. Jedan je od osnivača časopisa „Filozofski pregled“ (*Philosophische Rundschau*) a uređivao je i druge filozofske časopise. Član je više akademija u Njemačkoj i drugim zemljama.
  
## Glavna djela 
* Platonova Dijalektička Etika (1931), 
* Istina i metod (1960), 
* Hegelova dijalektika (1970), 
* Um u doba nauke (eseji; 1976), 
* Aktulenost lijepoga (1977), 
* Pohvala teoriji, filozofski eseji (govori i članci; 1982).

## Također pogledajte 
* Aurelije Augustin
* Wilhelm Dilthey
* Jürgen Habermas
* Martin Heidegger
* Martin Luther
* Frankfurtska škola

## Vanjski linkovi 
* In memoriam u *Prolegomena*

Kategorija:Njemački filozofi
Kategorija:Hermeneutika
Kategorija:Rođeni 1900.
Kategorija:Umrli 2002.
Kategorija:Stogodišnjaci
Hava

**Hava** ili **Eva** (hebrejski: **חַוָּה**; arapski: **حواء**) se u islamu i kršćanstvu smatra prvom stvorenom ženom i pramajkom čovječanstva. Njeno ime znači "*živa*", što se odnosi na način na koji je stvorena (od žive tvari, za razliku od Adema koji je stvoren od zemlje). Judaizam Havu opisuje kao drugu ženu i supruga Adema, a na mjesto prve stavljaju Lilit, ženu-demona koja je napustila Adema i postala majka bluda.

Zajedničko vjerovanje svih sljedbenika Ibrahimskih religija kaže da je Hava stvorena od rebra Ademovog, te da je sa Ademom živjela u Džennetu (raju) sve do počinjenja prvog grijeha. Islamski učenjaci se razilaze po pitanju toga da li je Hava stvorena prije Ademovog ulaska u Džennet ili poslije.  Postoji i veliko neslaganje oko toga da li su Adem i Hava obitavali u pravom, vječnom Džennetu (tzv. ''Džennetu-l-Me'wa*), ili u drugom Džennetu koji je njima Allah pripremio. (tzv. *Džennetu iskušenja'') .. Ovog drugog stava je i Ebu-Hanifa, začetnik Hanefijskog mezheba, čije učenje slijedi većina Bošnjaka.

Prema zajedničkom vjerovanju, Adem i Hava su protjerani iz Dženneta zbog kršenja Božije zapovjedi; bilo im je dozvoljeno uživati sve blagodati Dženneta, osim plodova jedne voćke. Tu se javlja važna razlika u kazivanju Biblije i Kur'ana. Kršćansko tradicionalno vjerovanje kaže da je Hava bila ta koja je popustila strastima, te na nagovor šejtana (prikazivanog u vidu zmije) zagrizla zabranjeno voće (koje se najčešće predstavlja jabukom) i zatim ga ponudila Ademu. Muslimani, pak, vjeruju da su Adem i Hava zajedno podlegli iskušenju i okusili voće, te da su zajedno snosili posljedice svoga grijeha. Nakon što su spušteni na Zemlju, grijeh im je oprošten. Muslimani ne vjeruju u nasljeđivanje prvog grijeha, niti u grijeh žene.

## Reference 
Kategorija:Religija
Kategorija:Bosanska ženska imena
Kategorija:Ženska imena
Kategorija:Islam i žene
Asija bint Muzahim

**Asja bint Muzahim** ili **Asja, žena faraonova** (arapski: آسية), se u islamu smatra jednom od najplemenitijih žena u historiji čovječanstva. Jedna je od četiri žene za koje je poslanik Muhamed rekao da su upotpunile svoj iman (vjerovanje), te da će prve ući u džennet (raj).

''A onima koji vjeruju - Allah kao pouku navodi ženu faraonovu, kad je rekla: "Gospodaru moj, sagradi mi kod Sebe kuću u džennetu i spasi me od faraona i mučenja njegova, i izbavi me od naroda nepravednog!" (Kur'an - At'Tahrim, 11)

## Tradicija 
Kur'an Asju opisuje kao *ženu Firaunovu* i ne spominje njeno ime.

Prema vjerovanju, poslanik Musa je bio jedan od prvorođenih sinova egipatskih robova, za koje je tadašnji faraon (u Kur'anu: *Firaun*) naredio da budu ubijeni. Musaova majka je željela spasiti sina tako što ga je stavila u košaru i pustila je da pluta Nilom. Košaru je na rijeci primijetila Firaunova žena, Asja, i naredila da se donese iz vode. Kako je Asja na dvoru imala sve osim vlastite djece, odlučila je, sa odobrenjem Firauna, posvojiti dječaka u njoj.

Asja je Musaa odgajala kao egipatskog princa i on je uživao sve vladarske povlastice. To se, međutim, promijenilo kada je Musa slučajno ubio Egipćanina, te bio prognan sa dvora. Nakon što mu je objavljen Tevrat, Musa se vratio u Egipat i na Firaunovom dvoru počeo pozivati ljude da odbace politeizam. Asja je postala jedna od prvih ljudi koji su prihvatili Musaove pozive, što je izazvalo gnjev Firauna. On joj je dao da izabere između štovanja njega kao boga i otmjenog života koji bi tako uživala, i kamenovanja. Ona je odbila ostaviti svoju vjeru, te okončala svoj život na dnu klisure.

## Usporedba s biblijskom verzijom 
Biblijska priča o Musaovom odrastanju se razlikuje u nekim segmentima. Kao Musaovu posvojenu majku navodi faraonovu kćerku, koja se uglavnom poistovjećuje s drugom spomenutom egipatskom princezom, Bitijom. Prema Bibliji, faraonova kćerka nije imala djece i željela je posvojiti dječaka kojeg je pronašla u košarici. Kako na njenom dvoru nije bilo dojilja, zaposlila je Musaovu majku, i dalje se ne spominje u Bibliji.

## Također pogledajte 
* Značenje imena Asija

## Reference 
Kategorija:Islam
Kategorija:Kraljice
Kategorija:Islam i žene
Yu-Gi-Oh! (film)

***Yu-Gi-Oh!*** (遊☆戯☆王, Yūgiō) jeste 30 minutni film produciran od strane Toei Animationa. Zvanično je pušten u kina 6. marta, 1999.godine.Likovi su iz prve sezone koja se samo prikazivala u Japanu.

Priča prati dječaka pod imenom Shōgo koji nakon jednog dvoboja osvaja vrlo moćnu i rijetku kartu *Plavoki-Modri Zmaj* (Red-Eyes Black Dragon) Yugi ga upoznaje sasvim slučajno i pokušava dovesti njegovu hrabrost pred dvobojom protiv Kaibe koji ima ostala dva zmaja.

Za razliku od ostalih Yu-Gi-Oh! serija u ovom filmu Seto Kaiba umjesto smeđe ima zelenu kosu.Ostali likovi iz prve serije nisu mijenjani u dizajnu.

## Glasovi 
* Yugi Mutou - Megumi Ogata
* Joey Wheeler/Katsuya Jonouchi - Toshiyuki Morikawa
* Tea Gardner/Anzu Mazaki -  Yumi Kakazu
* Thristan Tylor/Hiroto Honda-  Ryotaro Okiayu
* Melody/Miho Nosaka -  Yukana Nogami
* Seto Kaiba - Hikaru Midorikawa

## Također pogledajte 
* Yu-Gi-Oh! franšiza
* Yu-Gi-Oh!

## Vanjski linkovi 
* Yu-Gi-Oh! Film na Anime News Network
* Cijeli film na Yu-Gi-Oh! wiki

Kategorija:Yu-Gi-Oh!
Kategorija:Animirani film
Intranet

**Intranet** je privatna mreža, dostupna samo zaposelnicima organizacije. Generalno široki spektar informacija i servisa od organizacijskog unutarnjeg IT sistema dostupno je ono što nije dostupno s vana, i jedan intranet širom kompanije može sadržavati važnu žižnu tačku unutarnje komunikacije i kolaboracije i omogućiti jednu startnu tačku za pristup unutarnjim i vanjskim resursima.

Intranetovi su se počeli pojavljivati u rangu većih organizacija od 1994.

*(Historijski termin *intranet* također je povremeno korišten u smislu organizacijske interne mreže - npr. privatna mreža, LAN ili WAN).*

## Intranet softver 
Microsoft SharePoint je dominantan softver korišten za kreiranje intraneta. Procjene kazuju da oko 50% svih intraneta su razvijeni korištenjem *SharePointa*, ipak postoje i druge alternative. Drugi intranet softver sadrži:

## Također pogledajte 
* eGranary Digital Library
* Enterprise portal
* Intranet portal
* Intranet strategies
* Intranet Wiki
* Intraweb
* Kwangmyong (intranet)
* Local area network
* Private network  IP adrese za korištenje unutar privatnih mreža
* SharePoint
* Virtual workplace
* Wide area network
* Web portal

## Reference 
Kategorija:Računarske mreže
Maseni broj

**Maseni broj** je zbir broja protona i neutrona u jezgru atoma. Označava se superskriptom ispred simbola elementa (dok se atomski broj označava subskriptom) npr.:

:{}_{6}^{12}C

U ovom primjeru je atomski broj 6 (što znači da u jezgri ima 6 protona), a maseni broj 12 (što znači da je prisutno i 6 neutrona).

Za atom:

:{}_{6}^{13}C

atomski broj je 6 (u jezgri se nalazi 6 protona), a maseni broj je 13 (prisutno je 7 neutrona). Ovo su primjeri izotopa (atoma sa istim atomskim, a različitim masenim brojevima).

## Također pogledajte
*Atomski broj
*Izotopi
*Atomska masa

Kategorija:Hemijske osobine
Liker

mini|250px|Različiti likeri
**Liker** je slatko alkoholno piće često obogaćeno ukusom voća, biljaka, začina, sjemena, korijenja, a ponekad i kremom. Riječ *liker* potiče od latinske riječi *liquifacere * što znači otopiti. Pod ovim se misli na otapanje tvari koje likeru daju ukus.

Sadržaj alkohola u njima je obično između 15% i 40%. Spadaju u grupu žestokih alkoholnih pića. U nekim dijelovima svijeta likeri se još nazivaju i energetskim napicima. Historija upotrebe likera je duga. Koristili su ih još u vrijeme Faraona, a u komercijalnu upotrebu ušli su u srednjem vijeku kada su ih monasi kao spremali i koristili kao lijek.

## Reference 
## Vanjski linkovi 
Kategorija:Alkoholna pića
Van der Waalsov radijus

**Van der Waalsov radijus** atoma predstavlja polovinu međuatomske udaljenosti dva ista atoma, koji su u dodiru (u tečnom stanju ili u kristalnoj rešetki), ali nisu medusobno povezani ni kovalentnom ni ionskom vezom već vrlo slabom van der Waalsovom vezom. Međuatomska udaljenost zavisi od ravnotežnog stanja izmedu odbojne sile elektronskih oblaka atoma i privlačne van der Waalsove sile. Zbog toga su van der Waalsovi radijusi atoma znatno veći od odgovarajućih kovalentnih (atomskih) radijusa. Npr. van der Waalsov radijus atoma hlora je 180 pm , dok je kovalentni radijus 99 pm. Radi toga je i vrlo mala razlika između ionskog radijusa negativnog iona i njemu odgovarajućeg van der Waalsovog radijusa. Na primjer, ionski radijus iona Cl- je 181 pm a van der Waalsov radijus atoma Cl je 180 pm.

## Također pogledajte 
* Atomski radijus
* Ionski radijus

## Reference 
* https://archive.org/details/inorganicchemist00huhe_0/page/n9/mode/2up

Kategorija:Hemijske osobine
Kategorija:Atomski radijus
Obrva

mini|desno|300px|Obrva muškarca

**Obrva** je dio iznad oka obrastao dlakama kod ljudi, ili taktilnim dlakama kod životinja.

## Funkcija 
Primarna funkcija obrva je sprečavanje da vlaga dospije u oko (pretežno od znoja ili kiše). Specifičan oblik obrva pomaže oticanju tečnosti na stranu lica ili prema nosu. Obrve također štite oko od upadanja stranih tijela u oko kao što je perut, a također i pojačavaju čulo za detektovanje objekata u blizini oka, kao što su leteći insekti i sl. Obrve kod ljudi su također korisne i u komunikaciji.

## Modifikacija obrva 
Obrve se mogu modificirati u svrhu estetike. Najčešće to rade žene čupanjem dlaka i sužavanjem obrva. Također estetski se može izvšiti pirsing na obrvama.

## Reference 
## Vanjski linkovi 
Kategorija:Čulni organi
Kategorija:Oko
Kategorija:Crte lica
Joseph Bonaparte

**Josip Bonaparte** (7. januar 1768 - 28. juli 1844) bio je stariji brat francuskog cara Napoleona Bonapartea, koji ga je postavio na prijestolja Napulja (1808) i Španije (1813).

## Porodica 
Rođen je 7. januara 1768. u Corteu na Korzici, kao **Giuseppe Buonaparte**. Sin je Carla Buonapartea i Letizie Ramolino. Kao pravnik, političar i diplomat, služio je u Vijeću petstotina, te kao francuski ambasador u Rimu. Oženio je Julie Clary 1. augusta 1794. u Cuges-les-Pins. Par je imao dvoje djece, Zénaïde i Charlotte, a Joseph je imao još dvoje vanbračne djece sa Mariom Giluiom, groficom od Atrija. Zakonite kćerke pokušao je, bez uspjeha, postaviti na španski tron.

## Vladavina 
Napoleon mu je pravo dao vojnu kontrolu nad Napuljom, a zatim ga proglasio napuljskim kraljem. Dvije godine kasnije Napoleon je napuljskim kraljem proglasio Joakima Murata, muža svoje sestre, nakon što je Josipu osigurao španski tron.

Josip je stigao u Španiju baš kada su njome bjesnili protesti protiv francuske vlasti. Povukao se na sjever Španije odakle je želio abdicirati i zamijeniti španski tron za napuljski, ali Napoleon je vjerovao da će moći uspjeti uspostaviti red u Španiji. Josip nikada nije uspostavio kontrolu nad Španijom.

Za vrijeme njegove vladavine u Španiji, osamostalila se kolonija Venecuela, prva u nizu latino-američkih država koje su se otcijepile od Španskog carstva. Nakon ovoga poraza Josip je abdicirao i vratio u Francusku.

## Posljednje godine i smrt 
Nakon smrti Napoleonovog sina, Napoleona II, bonapartisti su ga vidjeli kao legitimnog nasljednika francuskog carskog trona. Josip se nije nikada potrudio da sjedne na francuski tron; umjesto toga, preselio je u Sjedinjene Američke Države. Neko vrijeme je živio u New Yorku i New Jerseyu, da bi zatim odselio i umro u Firenci, 28. jula 1844.

## Vanjski linkovi 
* Joseph Bonaparte at Point Breeze
* Joseph Bonaparte and the Jersey Devil

Kategorija:Kraljevi Španije
Kategorija:Napuljski vladari
Kategorija:Bonaparte
Crveni vjetar

**Crveni vjetar** ili **vrbanac** je zarazna bolest kod svinja. Uzročnik je bakterija po imenu  *Erysipelothrix rhusiopathiae*, koja se i inače nalazi u organizmu zdravih svinja i to u tonzilama i u jednom dijelu crijeva, a da bi bolest nastala mora pasti opća otpornost organizma za šta su potrebni faktori kao što su velike vrućine, nagle temperaturne promjene, nagle promjene pritiska zraka, svaka promjena hrane, stres toom transporta itd. Iako vrbanac ubrajamo u zarazne bolesti, ne radi se o kontagioznoj zarazi, što znači da ako oboli jedna svinja u uzgoju, ostale svinje mogu i nemoraju oboliti.

Od vrbanca, iako rijetko mogu oboljeti i druge životinje, pa i čovjek (česta je profesionalna bolest mesara i veterinara).

## Simptomi 
Za ovu bolest je karakteristično da nastupa naglo, što znači da je životinja normalno jela ujutro, a uvečer već odbija hranu. Ubrzo se na površini kože pojave fleke, koje su crveno ljubičaste boje, nepravilnog kvadratnog ili dijamantskog oblika (radi čega se ova bolest zove i dijamantska bolest). Ako takve fleke pipamo prstima osjeti se da su one za 1–2&nbsp;mm uzdginute od okolnog tkiva. Svinja postaje apatična, leži ili se zakapa u stelju. Tjelesna temperatura je uvijek znatno povišena. Ako se vrbanac ne liječi, svinja može uginuti za nekoliko dana, a ako ne dođe do uginuća, bolest prelazi u tzv. hronični tok kojeg karakterišu teške upale zglobova, zatim odumiranje i otpadanje pojedinih dijelova kože ili zatajenje srca zbog endokarditisa koji prati ovu bolest.

## Liječenje 
Vrbanac se liječi sa 100% uspješnosti, jer za to postoje veoma efikasni lijekovi. Osim toga svinje se po želji vlasnika mogu zaštititi i vakcinacijom, koja tokom nekoliko mjeseci pruža solidnu zaštitu. Veoma je važno naglasiti da se svinja oboljela od vrbanca ne smije klati, jer prilikom klanja i obrade uzročnik u velikim količinama kontaminira okolinu, a ljudi u dodiru s krvlju i mesom također mogu oboliti. Vrbanac kod ljudi se također uspješno liječi, ali unatoč toj činjenici bolest je u ljudi veoma neugodna i ako se na vrijeme ne započne liječenje može ostaviti teže posljedice.

## Također pogledajte 
* Erizipel

Kategorija:Bolesti svinja
Kategorija:Zarazne bolesti
Kategorija:Zoonoze
Ptice neletačice

[mini|desno|250px|Najpoznatije ptice neletačice, [pingvini]]
**Ptice neletačice** su grupa ptica koja broji oko 40 danas ugroženih vrsta. Glavna odlika ovih ptica su krila koja su tokom procesa evolucije atrofirala ili potpuno nestala, tako da ove ptice nisu u stanju da lete. Vjeruje se da su ove ptice u većini slučajeva nastale u odsustvu brojnih prirodnih neprijatelja na ostrvima na kojima su boravile, pri čemu nisu imale potrebu da lete. Sa druge strane su im kandže na nogama ili krilima dobro razvijene, pružajući zaštitu od eventualnih manjih neprijatelja. Najpoznatiji predstavnici su noj, emu, kivi, kazuar, nandu, pingvin i druge.

Na Novom Zelandu se može naći najviše ovih vrsta na jednom mestu, uključujući kivije, nekoliko vrsta pingvina i takahe.

Najmanja ptica neletačica je *Atlantisia rogersi*, teška samo 30 grama i duga 12&nbsp;cm. Dok je najveća ptica noj, visoka oko 2,7 metara i teška oko 150&nbsp;kg.
Ravne (Kladanj)

**Ravne** su naseljeno mjesto u općini Kladanj, Bosna i Hercegovina.

## Geografija 
Naselje Ravne nalaze se uz dionicu magistralnog puta M-19 Kladanj - Vlasenica - Zvornik. Sa magistralnog puta postoje tri lokalna putna ulaza u naselje Ravne. Naselje je zbijenog tipa kojeg čine zaseoci, i to: Gornje Selo, Donje Selo, Zagreb, Brdo, Polje i Breza.

## Stanovništvo 
## Klima 
Klimu na ovom prostoru odlikuju blaga ljeta, zime sa dosta snijega, hladne, sa jasno izraženim dobima kod čega je naročito duga jesen. Ljeta su sa relativno malo padavina i relativno jakim vazdušnim strujanjima. Hidrografsku mrežu ovog područja odlikuju relativno gusto raspoređeni kratki potočni tokovi sa malom količinom vode i neujednačenim proticajem, koji gravitiraju ka rijeci Drinjači.

## Infrastruktura 
Lokalni asfaltni put sa M-19 prolazi kroz naselje i ponovo izlazi na magistralu, a drugi je put sa M-19 ka zaseoku Breza.

## Društvene prilike 
Veliki broj ljudi radi u obližnjim firmama, u Kladnju, Stariču i Gojakovićima. U skorijoj prošlosti određen broj ljudi radio je u SFOR-ovim bazama, zatim su dobijane i rente za korištenje zemljišta. Poljoprivreda je također djelatnost kojom se u suštini direktno ili indirektno bave stanovnici naselja.

Naselje je putem M-19 povezano sa ostalim dijelovima teritorije Bosne i Hercegovine a i šire. Ima veći broj autobuskih linija u raznim pravcima.

## Udruženja 
* LD "Sokolina" Kladanj sekcija Ravne
* Udruženje penzionera naselja Ravne
* Omladinski savez OS "Ravne"
* Hor polaznika mektebske nastave
* Udruženje srednjoškolaca "UŠ"

## Reference 
## Vanjski linkovi 
* Zvanični sajt općine Kladanj
Neutrofilni granulociti

mini|desno|300px|Neutrofil u krvnom razmazu
**Neutrofilni granulociti** ili **neutrofili** su vrsta granuliranih leukocita (granulocita) koji štite organizam od bakterijske ili gljivične infekcije kao i drugih sitnih izazivača upalnih procesa. Oni uglavnom predstavljaju prvi odgovor organizma na infekciju, a svojom aktivnošću i odumiranjem u velikom broju formiraju gnoj. Nazivaju se i polimorfojedarni leukociti ili mikrofagi. Izraz mikrofagi proizilazi iz njihove aktivne uloge u fagocitozi.

Neutrofili su najbrojniji od svih leukocita u krvi i čine 50-70% ukupnog broja bijelih krvnih zrnaca. Na krvnom razmazu su okruglog oblika, sa relativno brojnim mikrovilama. Jedro im ima najčešće 3, ređe 2, 4 ili 5 segmenata, dok je citoplazma ispunjena specifičnim i azurofilnim granulama. Specifične granule boje se ljubičasto jer imaju podjednako izražen afinitet prema baznim i kiselim bojama od čega i potiče naziv neutrofili, za razliku od bazofila i eozinofila.

Životni vijek neaktiviranih neutrofila iznosi 4-10 sati. Nakon aktivacije i prelaska u tkivo, neutrofili mogu živjeti 1-2 dana.
## Vanjski linkovi
*Neutropenia Information (en)
*Absolute Neutrophil Count Calculator 
*Absolute Neutrophil Count (ANC)
* 

Kategorija:Krv
Kategorija:Citologija
Kategorija:Granulociti
Kategorija:Fagociti
Kategorija:Ljudske ćelije
Kameni spavač

* *Kameni spavač* (zbirka pjesama), zbirka pjesama pjesnika Maka Dizdara
* Kameni spavač (trg), centralni gradski trg grada Zenice
Kameni spavač (trg)

mini|Trg Kameni spavač u centru Zenice
**Kameni spavač** je centralni gradski trg grada Zenice, izgrađen 2007. godine u samom centru grada. Površina kompletnog kompleksa u centru Zenice iznosi 1.400 kvadratnih metara, a spomenik "Kameni spavač" je napravljen od stakla. 
## Vanjski linkovi 
* Galerija slika
*http://www.nasarijec.ba u-srcu-zenice--najmasovniji-skup-u-državi-povodom-20-godina-nezavisnosti-bih
## Reference 
## Vanjski linkovi 
Kategorija:Zenica
Muflon

**Muflon** (lat. *Ovis musimon*) je vrsta divlje ovce. Smatra se da je muflon jedna od dvije vrste koje su preci moderne domaće ovce.

## Karakteristike 
Muflon ima crveno-smeđu dlaku sa tamnim prugama na leđima, dok mu je na stomaku krzno nešto svjetlije. Mužjaci imaju velike rogove, dok ih ženke mogu ali i ne moraju imati.

## Porijeklo 
Njihova domovina je jugoistočna Azija, tačnije vrste poznate pod nazivom *Ovis orientalis*. Donešen je na ostrva u Sredozemlju još u neolitskom periodu, na Korziku, Sardiniju, Rodos i Kipar, vjerovatno kao napola odomaćena životinja, odnosno javlja se kao *Ovis musimo* ili *Ovis ammon* (Evropski muflon). Sada je veoma rijedak na pomenutim ostrvima, te je po IUCN-u klasificiran kao ugrožena vrsta.. Sredinom 20. vijeka, muflon je uspješno naseljen u zemlje centralne Evrope: Njemačku, Austriju, Holandiju, Češku, Slovačku, Mađarsku, Bugarsku i Rumuniju, pa čak i u neke sjeverne zemlje poput Finske. Od 1980tih muflon se uzgaja kao divljač po rančevima Sjeverne Amerike, najviše kao lovna divljač. Uspješno je kloniran 2001. godine, a klonirani primjerak je živio 7 mjeseci, čineći ga prvim kloniranim sisarom koji je ugrožen, a tim eksperimentom je pokazano da je moguće primijeniti surogat majke (u ovom slučaju ovce) u slučajevima kloniranja egzotičnih životinja..

## Simbol 
Muflon je simbol Cyprus Airways (Kiparska aviokompanija), a nalazi se i na kiparskim kovanicama Eura od po 1, 2 i 5 centi..

## Reference 
Kategorija:Papkari
Pčelarstvo

mini|desno|300px|Pčelar prikuplja roj pčela u košnicu
**Pčelarstvo** ili **apikultura** je vrsta poljoprivrednog zanimanja koje podrazumijeva gajenje i iskorištavanje medonosne pčele u košnicama pčelinjaka za dobijanje direktnih ili indirektnih koristi.

Direktne koristi od bavljenja pčelarstvom pčelar dobija u slijedećim proizvodima: med, pčelinji vosak, pčelinji otrov, matična mliječ, cvjetni prah (polen), propolis, kao i rojeve i matice zarad reprodukcije u pčelarstvu.

Indirektna korist koju daje pčelarstvo oprašivanjem poljoprivrednog bilja, znatno je veća od direktne, za oko 100 do 150 puta, jer u prirodi oko 80% biljaka su entomofilne (biljke koje oprašuju insekti). Oko 150 kulturnih biljaka na području Balkana zahtjeva oprašivanje pomoću pčela.

Kao oprema za obavljanje pčelarstva koriste se košnica, dimilica, pčelarska kapa, nož za otvaranje košnica pčelinjaka, kavezi za matice, sanduče za pčelarski pribor, sanduk za prenošenje okvira, nekoliko matičnih rešetki i sitan alat (čekić, kliješta, ekseri i dr.).

Za pčelarstvo su tri faktora od presudne važnosti: lokacija, matica i odgovarajuća rezerva hrane u košnicama. Lokacija treba biti zaštićena od vjetra, treba imati izvor nektara i polena, i treba biti relativno izolovano od ljudi i životinja. Čim su ovi uslovi narušeni, treba se pčelinjak premjestiti što prije.

## Također pogledajte 
* Poljoprivreda

Kategorija:Pčelarstvo
Kategorija:Oprašivanje
Kategorija:Hobiji
Eozinofilni granulociti

mini|desno|300px|Eozinofil na krvnom razmazu
**Eozinofilni granulociti** ili **eozinofili** pokazuju acidofiliju (eozinofiliju) jer se granule u njihovoj citoplazmi se boje kiselim bojama. Od ukupne količine leukocita u krvi čovjeka oni čine 1-4%. Stvaraju se u koštanoj srži. U krvi provode 6-10 sati poslije čega prelaze u tkiva gdje opstaju 8 - 12 dana.

Po spoljašnjoj morfologiji i veličini liče na neutrofilne granulocite, okruglog su oblika i na površini imaju kratke nastavke slične mikroresicama. Jedro ima dva režnja, a nema jedarceta. Postavljeno je ekscentrično i sa više heterohromatina.

Granule su krupnije nego kod neutrofilnih granulocita i slično njima sadrže hidrolitičke enzime. U njihovom matriksu nalazi se parakristalno tijelo koga obrazuje osnovni protein otrovan za neke crijevne parazite. Otuda sposobnost ovih granulocita da otklanjaju parazitske crve i protozoe. Osim toga učestvuju i u alergijskim reakcijama tako što fagocitiraju i odstranjuju komplekse antigen-antitijelo. Povećanje eozinofila u krvi se naziva eozinofilija, a smanjenje eozinopenija.
## Vanjski linkovi
* 
* Histologija na *ucsf.edu* 
* "What is an eosinophil?" na *Cincinnati Center for Eosinophilic Disorders*

Kategorija:Krv
Kategorija:Granulociti
Kategorija:Ljudske ćelije
Kategorija:Citologija
Hemijski simbol

**Hemijski simbol** je oznaka za odgovarajući hemijski element. Sastoji se od jednog ili dva slova, s tim da je prvo slovo uvijek veliko. Neki od hemijskih simbola potiču od latinskih naziva:

* Željezo – *Ferrum* –Fe
* Bakar – *Cuprum* – Cu
* Srebro – *Argentum* – Ag
* Zlato – *Aurum* – Au
* Živa – *Hydrargyrum* – Hg
* Antimon – *Stibium* – Sb
* Kalaj – *Stannum* – Sn
* Olovo – *Plumbum* – Pb

## Također pogledajte 
* Periodni sistem elemenata

## Reference 
## Vanjski linkovi 
Kategorija:Hemijska nomenklatura
Kategorija:Simboli
Kategorija:Hemijski elementi
Zoonoze

**Zoonoze** (grč. *zoon* – životinja i *nosos* – bolest) grupa su zaraznih bolesti zajedničkih ljudima i nekim životinjama, a mogu prelaziti sa životinja na ljude i obratno. Uzročnici prvenstveno kruže među životinjama i samo se povremeno prenose i na čovjeka. Čovjek se može zaraziti ugrizom ili ogrebotinom, kontaktom s pljuvačkom, izmetom, mokraćom i posredstvom hrane. Glavni rezervoar za širenje opasnih zoonoza jesu glodari, šumski miševi i voluharice. Uzročnici zoonoza mogu biti bakterije, virusi, paraziti, gljivice, rikecije i prioni.

## Spisak nekih zoonoza 
* Antraks
* Bjesnilo
* Bruceloza
* COVID-19
* Ebola
* Ehinokokoza
* Goveđa spužvasta encefalopatija (Creutzfeldt–Jakobova bolest; kravlje ludilo)
* Histoplazmoza
* Kampilobakterioza
* Kuga
* Lajmska bolest
* Lajšmanioza
* Leptospiroza
* Malarija
* Ptičija gripa
* Q groznica
* Salmoneloza
* Šuga
* Tifus
* Toksoplazmoza
* Trihineloza
* Tuberkuloza
* Tularemija

Kategorija:Bolesti
Kategorija:Zoonoze
Kategorija:Ekologija bolesti
Smederevska Palanka

**Smederevska Palanka** je općina u Srbija. Ima gradsko jezgro i 17 sela i ukupno oko 50.000 stanovnika. Sam grad Palanka ima oko 20.000 stanovnika. Sela općine Palanka su: Azanja, Baničina, Bašin, Bačinac, Vodice, Vlaški Do, Glibovac, Golobok, Grčac, Kusadak, Mala Plana, Mramorac, Pridvorice, Ratari, Selevac, Stojačak i Cerovac.

## Istorija 
Arheološka istraživanja koja su vršena na teritoriji općine Smederevske Palanke, pokazala su da se na ovom području nalazila brojna naselja stara približno 4500-5000 godina i pripadaju ranom neolitu (Medvednjak, Zmajevac, Šiljakovac, Novaci, Staro Selo kod Selevca).

## Palanački kiseljak 
U blizini grada nalazi se banja sa  izvorom mineralne vode Palanački kiseljak.

U okviru parka je i Fabrika za preradu i distribuciju mineralne vode Karađorđe.

## Poznate ličnosti 
* Perica Ognjenović (1977.) fudbaler
* Miroslav Muta Nikolić (1956.) košarkaš, trener
* Snežana Nešić, (1972), kompozitor i dirigent
* Slobodan Martinović (1945.) šahista velemajstor
* Milutin Srećković (1934-1995.) pisac, književni kritičar
* Dejan Crnomarković (1961.) novinar, književnik
* Zoran Todorović Todor (1959.) slikar
* Viborg Koceić (1969.) fudbaler
* Dragoljub Janojlić (1951.) novinar, književnik
* Dragutin Paunić (1936.) novinar, književnik
* Stanoje Glavaš (1763–1815), hajduk

## Vanjski linkovi 
*Zvanican sajt Palanke
*Razglednice Palanke
*Palanacke novine/
*Palanacki kiseljak/

## Reference 
Kategorija:Općine u Srbiji
Kategorija:Općine u Podunavskom okrugu
Kategorija:Općine Južne i istočne Srbije
*
Bazofilni granulociti

mini|desno|300px|Bazofil na krvnom razmazu
**Bazofilni granulociti** ili **bazofili** predstavljaju najmanje brojne leukocite, okruglastog oblika sa rijetkim citoplazmatičnim nastavcima na površini. Jedro je potkovičastog oblika i ekscentrično postavljeno. Granule su krupne i boje se baznim bojama (metilensko plavo ili azuri) pa ćelije pokazuju bazofiliju. U granulama se nalaze materije kao u mastocitima, kakve su npr. heparin, histamin i dr. Osim po strukturi slični su sa mastocitima i po funkciji pa tako učestvuju u trenutnim alergijskim reakcijama.

## Reference 
## Vanjski linkovi 
Kategorija:Krv
Kategorija:Granulociti
Kategorija:Ljudske ćelije
Kategorija:Citologija
Ajvar

desno|300px|mini|Domaći ajvar
**Ajvar** je vrsta namaza, napravljena od crvene paprike, patlidžana i ljute paprike. Zavisno od količine i tipa ljute paprike okus može biti između slatkog i ljutog. Ajvar je jedan od specijaliteta balkanske kuhinje. U Bosni i Hercegovini koristi se najčešće kao namaz, npr. sendvičima ili se koristi kao dodatak jelima sa roštilja.

## Etimologija 
Naziv *ajvar* dolazi iz , što znači "posoljena ikra", te dijeli etimologiju sa kavijarom. Prije 20. vijeka, postojala je značajna lokalna proizvodnja kavijara na Dunavu. Domaći *ajvar* bio je veoma popularno jelo u Srbiji i šire.

Ajvar.jpg|Ajvar
Original_Bosnian_Cevapcici.JPG|ćevapčići servirani sa paradajzom i ajvarom

## Priprema 
Ajvar se pravi na jesen, kada je puna sezona paprike, posebno se priprema i koristi cijele godine. Ajvar se pravi od ljutih i od slatkih paprika te patlidžana. Najčešće se koristi vrsta paprike koja se zove "roga". U pitanju je duga, crvena paprika, s debelim mesom i koja se lahko guli. Paprike i patlidžani se pripremaju cijeli na otvorenoj vatri ili pećnici. Prije same pripreme ajvara, paprike i patlidžani se ispeku, pažljivo ogule, ocijede i samelju. U smjesu se dodaje suncokretovo ulje i bijeli luk.

## Proizvodnja 
Prilikom industrijske proizvodnje nije moguće postići potpuno odvajanje kožice od mesa paprike. Iz tog razloga postoji razlika u ukusu između domaćeg i industrijski napravljenog ajvara.

## Reference 
Kategorija:Sosovi
Kategorija:Bosanska kuhinja
Kategorija:Srpska kuhinja
Kategorija:Hrvatska kuhinja
Kategorija:Makedonska kuhinja
Kategorija:Jela od patlidžana
Kategorija:Crnogorska kuhinja
Kategorija:Kuhinja Albanije
Bolnica Sunnyside

mini|Sunny Side
Bolnica Sunnyside (Sunnyside Hospital) 1863-1999, je bilo prvo mentalno utočište u Christchurchu na Novom Zelandu. U početku je bilo poznato kao Utočište za ludake Sunnyside (Sunnyside Lunatic Asylum), i njegovi prvi pacijenti su bili 17 osoba koje su prije držane u zatvoru Lyttleton.

2007. bolnica Hilmorton je samo je bila samo jedna od ustanova koje su pružale mentalne usluge na zemljištu bolnice Sunnyside.

## Arhitektura
Bolnicu Sunnyside je projektovao novozelandski viktorijanski gotički arhitekta Benjamin Mountfort, a gradnju je nadzirao John Campbell.

## Osoblje
Edward William Seagar je bio prvi upravnik bolnice Sunnyside.

## Poznati pacijenti
*Rita Angus (1950), umjetnik
*Janet Frame, pisac. Janet Frame je opisala neka njena iskustva u bolnici Sunnyside Hospital u autobiografiji Anđeo na mom stolu (An Angel at my Table) i romanu Lica u vodi (Faces in the Water).
::"Gđa R. kaže da je bila dobra ideja dozvoliti sebi da budeš volonterski podstanar Mentalne bolnice Sunnyside gdje je bio novi električni tretman, koji je po njenom mišljenju mogao da joj pomogne ... Hodala sam bez zuba, bila sam pod novim električnim tretmanom i moj život je odjednom izašao iz fokusa. Ne mogu da se sjetim. Bila sam užasnuta."

*Mabel Howard ( - 23. Jun 1972), sindikalna radnica, političarka i prva žena ministar na Novom Zelandu.
*Richard Pearse (Jun 1951 - Juli 1953), pronalazač i avijatičar.

## Reference 
## Vanjski linkovi 
Kategorija:Psihijatrijske bolnice na Novom Zelandu
Kategorija:Zatvorene psihijatrijske bolnice na Novom Zelandu
Grb Fidžija

mini|desno|200px|Grb Fidžija

**Grb Fidžija** heraldički je simbol usvojen po kraljevskom nalogu 4. jula 1908. a zadržan je nakon stjecanja nezavisnosti 1970. i prikazan je na zastavi Fidžija. Sastoji se od štita podijeljenog na četvrtine krstom sv. Đorđa iznad kojeg se nalazi lav. U ostalim četvrtima štita se nalaze šećerna trska, kokosova palma, banane i golubica mira. Sa strane štita se nalaze dva Fidži ratnika, a ispod traka s natpisom na jeziku starosjedilaca ovog ostrva: "*Rerevaka na kalou ka doka na Tui*" ("Boj se Boga i slavi kralja").

## Simbolizam 
Boje i predmeti na grbu nose kulturno, političko i regionalno značenje. Krst svetog Đorđa koji dijeli štit na četvrtine i zlatni lav na vrhu predstavljaju Ujedinjeno Kraljevstvo, bivšu kolonijalnu silu koja je vladala Fidžijem. Mahuna kakaa koja se nalazi u lavljoj šapi, zajedno sa šećernom trskom, kokosovom palmom i bananama koji zauzimaju tri od četiri kvadranta, predstavljaju prirodne resurse zemlje, jer su to ključni poljoprivredni usjevi na Fidžiju. U donjem lijevom kvadrantu nalazi se golub koji simbolizira mir, a koji je korišten na zastavi zemlje za vrijeme vladavine kralja Cakobaua, čija je vlada bila posljednja prije početka britanske vladavine.

## Također pogledajte 
* Zastava Fidžija

## Reference 
Fidži
Kategorija:Fidži
Grb Kiribata

mini|desno|200px|Grb Kiribata

**Grb Kiribata** je heraldički simbol koji predstavlja ovu tihookeansku naciju. Sastoji se od crvenog štita na kojem žuta ptica leti iznad sunca koje izlazi iz plavo bijelih valova (simbola Tihog okeana). Valovi također predstavljaju tri grupe kiribatskih ostrva Gilbert, Phoenix i Line ostrva, dok 17 zraka sunca predstavlja 16 ostrva arhipelaga Gilbert i ostrvo Banaba. Ispod grba je traka s natpisom: "*Te Mauri Te Raoi Ao Te Tabomoa*" (Zdravlje, Mir, Prosperitet).

## Također pogledajte 
* Zastava Kiribata

## Reference 
Kiribati
Kategorija:Kiribati
Grb Saveznih Država Mikronezije

mini|desno|200px|Grb Saveznih Država Mikronezije

**Grb Saveznih Država Mikronezije** je zvanični simbol  zaštićene teritorije pacifičkih ostrva. Usvojen je 1986. a zasnovan je na prethodnom grbu. U sredini je postavljen disk svijetloplave boje, unutar kojeg se nalazi luk sastavljen od četiri bijele petokrake zvijezde i proklijalog kokosa koji pluta u dubokom plavom okeanu. Na dnu plutajućeg kokosa je bijeli svitak na kojem je s podebljanim plavim slovima napisan nacionalni moto: "*Government of the Federated States of Micronesia*" (Vlada Saveznih Država Mikronezije). Ispod svitka je napisana godina 1979. 

## Također pogledajte 
* Zastava Saveznih Država Mikronezije

## Reference 
Savezne Države Mikronezije
Kategorija:Savezne Države Mikronezije
Grb Maršalskih Ostrva

mini|desno|250px
**Grb Maršalskih Ostrva** zvanični je simbol ove tihookeanske države. Sastoji se od plave pozadine koja predstavlja more. U sredini grba je anđeo raširenih krila, simbol mira. Iza anđela se nalaze različiti simboli kao što su: kanu, palma, ostrva, nautička karta i dr. Na prstenu oko grba nalaze se natpisi na engleskom i starosjedilačkom: "*Government of the Marshall Islands*" (*Vlada Maršalskih Ostrva*) i "*Jepilpin ke Ejukaan*" (*Uspjeh kroz zajednički napor*). 

## Također pogledajte 
* Zastava Maršalskih Ostrva

## Reference 
Maršalska Ostrva
Kategorija:Maršalska Ostrva